നഗരസഭയുടെ ക്രൂരത നവജാതശിശുവിനോട്; മൃതദേഹം സംസ്‌കരിക്കാന് സ്ഥലം അനുവദിച്ചില്ല; ഒടുവില് കുഴിയെടുത്തത് പൊലീസ് | DoolNews\nFriday, 8th November 2019, 5:23 pm\nകോട്ടയം: ഏറ്റുമാനൂരില് നവജാതശിശുവിന്റെ ശവസംസ്‌കാരത്തിനു നഗരസഭ സ്ഥലം വിട്ടുനല്‍കിയില്ലെന്ന് ആരോപണം. നഗരസഭയുടെ നിസ്സഹകരണം മൂലം പൊലീസ് ഇടപെട്ടാണ് കുട്ടിയുടെ മൃതദേഹം സംസ്‌കരിച്ചതെന്ന് മാതൃഭൂമി റിപ്പോര്‍ട്ട് ചെയ്തു. 36 മണിക്കൂര് വൈകിയാണ് കുട്ടിയുടെ മൃതദേഹം സംസ്‌കരിച്ചത്.\nപൊലീസ് ഇടപെട്ടപ്പോള് സ്ഥലം നല്‍കാന് സമ്മതിച്ചുവെങ്കിലും സംസ്‌കാരത്തിന് ജീവനക്കാരെ വിട്ടു നല്‍കാന് നഗരസഭ തയ്യാറായില്ല. തുടര്‍ന്ന് എസ്.ഐയുടെ നേതൃത്വത്തില് പൊലീസുകാര് കുഴിയെടുത്താണ് മൃതദേഹം സംസ്‌കരിച്ചത്.\nയു.എ.പി.എ കേസ്; അലന്റെയും താഹയുടെയും ജാമ്യാപേക്ഷ ഹൈക്കോടതി 14ാം തിയ്യതിയിലേക്ക് മാറ്റി\nഇന്നലെ ഉച്ചയോടെയാണ് പ്രസവത്തോടെ കുട്ടി മരിച്ചത്. തുടര്‍ന്ന് ഇന്‍ക്വസ്റ്റ് നടപടികള് പൂര്‍ത്തിയാക്കി കുട്ടിയുടെ മൃതദേഹം സംസ്‌കരിക്കാനായി പൊതുശ്മശാനത്തില് എത്തിച്ചെങ്കിലും ഇടമില്ലെന്ന് പറഞ്ഞ് നഗരസഭാ അധികൃതര് തിരിച്ചയക്കുകയായിരുന്നു.\nമൃതദേഹം മറവ് ചെയ്യാനുള്ള അപേക്ഷ ഏറ്റുമാനൂര് നഗരസഭയ്ക്ക് പോലീസ് നല്‍കിയിരുന്നെങ്കിലും നഗരസഭ നടപടി സ്വീകരിച്ചില്ല. അതിരമ്പുഴ പഞ്ചായത്തിനു കീഴിലാണ് സംസ്‌കരിക്കേണ്ടതെന്നായിരുന്നു നഗരസഭയുടെ വാദം.\nപുറത്തിറങ്ങുമ്പോള് കാണാന് കൊതിച്ചത് കര്‍ക്കറെയെയും ഷാഹിദ് അസ്മിയെയും; 11 വര്‍ഷത്തിനു ശേഷം ജയില് മോചിതനാവുമ്പോള് അന്‍സാരിയുടെ ആഗ്രഹം ബാക്കി\nതുടര്‍ന്ന് അതിരമ്പുഴ പഞ്ചായത്തില് നിന്നും കത്ത് വാങ്ങി ഏറ്റുമാനൂര് നഗരസഭയ്ക്ക് നല്‍കിയെങ്കിലും പല കാരണങ്ങള് പറഞ്ഞ് നടപടി വൈകിപ്പിക്കുകയായിരുന്നെന്ന് പൊലീസ് പറഞ്ഞതായി മാതൃഭൂമി റിപ്പോര്‍ട്ട് ചെയ്തു.


ഇന്നലത്തെ സംഭവങ്ങളിൽ അതീവ വേദനയുണ്ടെന്ന് താക്കൂർ ഭാനു പ്രതാപ് സിംഗ് അറിയിച്ചു.കിസാൻ മസ്ദൂർ സംഘർഷ് സമിതിയും പ്രക്ഷോഭത്തിൽ നിന്ന് പിന്മാറിയതായി അറിയിച്ചിട്ടുണ്ട്. ഭാരതീയ കിസാൻ സഭ നേതാവ് രാകേഷ് ടിക്കായത്തുമായുള്ള അഭിപ്രായവ്യതാസത്തെ തുടർന്നാണ് കിസാൻ മസ്ദൂർ സംഘർഷ് സമിതി സമരത്തിൽ നിന്ന് പിന്മാറിയത്.\nന്യൂഡൽഹി :കർ‌ഷക സമരത്തിൽ നിന്ന് രണ്ട് കർഷക സംഘടനകൾ പിന്മാറി. കിസാൻ മസ്ദൂർ സംഘർഷ് സമിതി, ഭാരതീയ കിസാൻ യൂണിയൻ ഭാനു വിഭാഗം എന്നീ സംഘടനകളാണ് സമരം അവസാനിപ്പിച്ചത്.58 ദിവസത്തെ സമരം അവസാനിപ്പിക്കുന്നതായി ഭാരതീയ കിസാൻ യൂണിയൻ ഭാനു വിഭാഗം അറിയിച്ചു. യു.പി-ഡൽഹി അതിർത്തിയായ ചില്ലയിലെ നടത്തിവന്ന സമരമാണ് അവസാനിപ്പിച്ചത്.


another record kalayottam special story | 'ഇന്ത്യൻ ബോൾട്ട്' ശ്രീനിവാസ ഗൗഡയെ പിന്നിലാക്കി മറ്റൊരു കാളയോട്ടക്കാരൻ കൂടി; നിഷാന്ത് ഷെട്ടിയെന്ന കമ്പള ജോക്കിയാണ് നേട്ടത്തിന്റെ പുതിയ അവകാശിയെന്ന് റിപ്പോർട്ടുമായി ഇന്ത്യാ ടുഡേയും;ശ്രീനിവാസ ഗൗഡയുടെ റെക്കോർഡ് മറികടന്ന് നിഷാന്ത് ഷെട്ടി കുതിച്ചത് 143 മീറ്റർ 13.68 സെക്കൻഡിൽ ഓടി'; ഉസൈൻ ബോൾട്ടിനെ വെട്ടാൻ ഇന്ത്യ ഉഴുനിലത്തിൽ അവകാശികൾ ഏറെ - MarunadanMalayali.com\nFebruary 18, 2020 | 05:18 PM IST | Permalink\nബംഗളുരു: ഉസൈൻ ബോൾട്ടിനേക്കാൾ വേഗമേറിയ ഓട്ടക്കാരൻ എന്ന വിശേഷണമാണ് കാളയോട്ടക്കാരൻ ശ്രീനിവാസ ഗൗഡ സ്വന്തമാക്കിയത്. ഇന്ത്യൻ ബോൾട്ട് എന്ന് പോലും അദ്ദേഹത്തെ പലരും പുകഴ്‌ത്തി എഴുതി. ഇപ്പോഴിതാ കാളയോട്ട മത്സരത്തിൽ ശ്രീനിവാസ ഗൗഡയേയും പിന്നിലാക്കി ആ നേട്ടം സ്വന്തമാക്കി മറ്റൊരു അവകാശി രംഗത്തെത്തിയിരിക്കുകയാണ്. ശ്രീനിവാസ ഗൗഡയുടെ റിക്കോർഡ് മറികടന്നു മറ്റൊരു കംബള ഓട്ടക്കാരൻ. നിഷാന്ത് ഷെട്ടിയെന്ന കംബള ജോക്കിയാണ് നേട്ടത്തിന്റെ പുതിയ അവകാശിയെന്നു ഇന്ത്യ ടുഡേ റിപ്പോർട്ട് ചെയ്യുന്നു.\nഞായറാഴ്ച വേനൂരിൽ നടന്ന സൂര്യ-ചന്ദ്ര ജോഡുകരെ കംബളയിലാണു ബജഗോളി ജോഗിബേട്ടുവിൽനിന്നുള്ള നിഷാന്ത് വിജയക്കുതിപ്പ് നടത്തിയത്. കർണാടകയിലെ ഉഡുപ്പിക്കു സമീപമുള്ള ബജഗോലി സ്വദേശിയാണു നിഷാന്ത്. 13.68 സെക്കൻഡിലാണ് നിഷാന്ത് 143 മീറ്റർ ഓടിയെത്തിയത്. ഇതു പരിഗണിച്ചാൽ 100 മീറ്റർ ഓടിയെത്താൻ 9.51 സെക്കൻഡ് മാത്രമാണു വേണ്ടിവന്നതെന്നാണു റിപ്പോർട്ട്.\n9.55 സെക്കൻഡിലാണു ശ്രീനിവാസ ഗൗഡ 100 മീറ്റർ പൂർത്തിയാക്കിയതെന്നാണു പുറത്തുവന്ന റിപ്പോർട്ടുകൾ. ഫെബ്രുവരി ഒന്നിനു ദക്ഷിണ കന്നഡയിലെ ഐയ്ക്കള ഗ്രാമത്തിൽ നടന്ന കംബള മത്സരത്തിലാണ് മൂഡബദ്രിയിൽനിന്നുള്ള ശ്രീനിവാസ ഗൗഡ 13.62 സെക്കൻഡുകൊണ്ട് 143 മീറ്റർ ദൂരം പിന്നിട്ടത്.\nഉസൈൻ ബോൾട്ട് 100 മീറ്ററിൽ കുറിച്ച 9.58 സെക്കൻഡ് എന്ന റിക്കാർഡ് നേട്ടമാണു ചെളിക്കളത്തിൽ പോത്തുകൾക്കൊപ്പം ഓടി ശ്രീനിവാസ ഗൗഡയും നിഷാന്ത് ഷെട്ടിയും മറികടന്നത്. നേട്ടം വാർത്തയായതോടെ ശ്രീനിവാസ ഗൗഡയെ കേന്ദ്രമന്ത്രി കിരൺ റിജിജു സായ് ട്രയൽസിനായി ക്ഷണിച്ചിരുന്നു. ശ്രീനിവാസ ഗൗഡ സായ് (സ്പോർട്സ് അഥോറിറ്റി ഓഫ് ഇന്ത്യ) ഇന്ത്യയുടെ ട്രയൽസിനില്ലെന്നാണ് വ്യക്തമാക്കിയിരുന്നത്. ട്രയൽസിൽ പങ്കെടുക്കാൻ താത്പര്യമില്ലെന്ന് ഗൗഡ സായിയെ അറിയിച്ചു. കമ്പള ഓട്ടത്തിൽ ശ്രദ്ധ കേന്ദ്രീകരിക്കാനാണ് തീരുമാനമെന്നും ഗൗഡ പറഞ്ഞിരുന്നത്.\nകർണാടകയിലെ കുഗ്രാമത്തിൽനിന്നുള്ള കമ്പള ജോക്കിയാണ് ഇരുപത്തെട്ടുകാരനായ ശ്രീനിവാസ ഗൗഡ. വെറും 13.62 സെക്കൻഡിലാണ് ഗൗഡ മത്സരത്തിൽ 142.5 മീറ്റർ പിന്നിട്ടത്.ബോൾട്ടിന്റെ 100 മീറ്ററിലെ ഏറ്റവും മികച്ച സമയം 9.58 സെക്കൻഡാണ്.\nഗൗഡ ഓടിയ ദൂരവും സമയവും കണക്കിലെടുക്കുന്പോൾ 100 മീറ്റർ ഓടിത്തീർക്കാൻ ശ്രീനിവാസനു വേണ്ടിവന്നത് 9.55 സെക്കൻഡ് മാത്രമാണ്. അതായത് ബോൾട്ടിനേക്കാൾ 0.03 സെക്കൻഡ് കുറവ്. ഇതോടെയാണ് കേന്ദ്ര കായിക മന്ത്രി കിരൺ റിജിജു ഇടപെട്ട് ഗൗഡയെ സായ് ട്രയൽസിനു ക്ഷണിച്ചത്.


നൂറു ദിവസത്തിനുള്ളില് തെരഞ്ഞെടുപ്പ് നടന്നാല് മത്സരിക്കുമെന്ന് കമല്‍ഹാസന്; 'തമിഴ്‌നാട്ടിലെ അവസ്ഥ നിര്‍ബന്ധിച്ച് കല്യാണം കഴിപ്പിച്ച പെണ്‍കുട്ടിയുടേത് പോലെ' | Kairali News | kairalinewsonline.com\nചെന്നൈ: തന്റെ രാഷ്ട്രീയപ്രവേശനത്തിന് വ്യക്തമായ സൂചന നല്‍കി വീണ്ടും നടന് കമല്‍ഹാസന്. അടുത്ത നൂറു ദിവസത്തിനുള്ളില് തമിഴ്‌നാട്ടില് തെരഞ്ഞെടുപ്പ് നടന്നാല് താന് മത്സരിക്കുമെന്ന് കമല്‍ഹാസന് പറഞ്ഞു.\nതമിഴ്‌നാട്ടിലെ നിലവിലെ അവസ്ഥ നിര്‍ബന്ധിച്ച് കല്യാണം കഴിപ്പിച്ച പെണ്‍കുട്ടിയുടേത് പോലെയാണ്. അവര് ആ അവസ്ഥയില് നിന്ന് പുറത്തുകടക്കാന് ആഗ്രഹിക്കുന്നുണ്ടെന്നും കമല്‍ഹാസന് പറഞ്ഞു. ഈ സാഹചര്യത്തില് ഒരു മത്സരമുണ്ടായാല് താന് മത്സരിക്കുമെന്ന് കമല്‍ഹസന് വ്യക്തമാക്കി.\nനിലവിലെ രാഷ്ട്രീയ പാര്‍ട്ടികളുമായി സഖ്യത്തിലേര്‍പ്പെടാന് താല്‍പര്യമില്ല. എല്ലാ പാര്‍ട്ടി നേതാക്കളെയും കാണും, സംസാരിക്കും. എന്നാല് തനിച്ചു നില്‍ക്കുന്നതിനാണ് താല്‍പര്യമെന്നും കമല് പറഞ്ഞു.\nരാഷ്ട്രീയ നിലപാടുകള് തുറന്നു പറയുന്ന കമല്‍ഹാസന് സിപിഐഎമ്മിനോട് അനുഭാവപൂര്‍വ്വമായ നിലപാടുകളാണ് സ്വീകരിച്ചിട്ടുളളത്. മുഖ്യമന്ത്രി പിണറായി വിജയനെ തിരുവനന്തപുരത്ത് സന്ദര്‍ശിച്ച് മടങ്ങിയ കമല്‍ഹാസന് താന് പുതിയ രാഷ്ട്രീയ പ്രവേശനത്തിന് ഒരുങ്ങുകയാണെന്ന സൂചന നല്‍കിയിരുന്നു.\nവര്‍ഗീയ ശക്തികള്‍ക്കെതിരേയും മതേതര നിലപാടുകളുമാണ് കമല്‍ഹാസന് ഉയര്‍ത്തിപ്പിടിക്കുന്നത്. സൂപ്പര്‍താരം രജനീകാന്ത് രാഷ്ട്രീയത്തില് പ്രവേശിച്ചാല് അദ്ദേഹത്തിനൊപ്പം പ്രവര്‍ത്തിക്കാന് തയ്യാറാണെന്നും കമലഹാസന് അറിയിച്ചിരുന്നു.\nഇതിനിടെ ഇന്നലെ ആം ആദ്മി നേതാവും ദില്ലി മുഖ്യമന്ത്രിയുമായ അരവിന്ദ് കെജ്‌രിവാളുമായി കമല്‍ഹാസന് കൂടിക്കാഴ്ച നടത്തിയിരുന്നു. കമല്‍ഹാസന് രാഷ്ട്രീയത്തില് പ്രവേശിക്കണമെന്ന് കെജ്‌രിവാളും ആവശ്യപ്പെട്ടിരുന്നു.\nTags: Kamal HaasanPolitics


പ്രബോധനം ഏഴു പതിറ്റാണ്ട് പിന്നിടുമ്പോള് ഞാന് എട്ടു പതിറ്റാണ്ടിലെത്തിനില്‍ക്കുന്നു. പള്ളിക്കൂടം വിദ്യാര്‍ഥിയായിരുന്ന കാലം മുതല് ഞാന് പ്രബോധനത്തിന്റെ വായനക്കാരനാണ്. അതിലെ ഓരോ പംക്തിയും എന്നെ ഹഠാദാകര്‍ഷിച്ചിരുന്നു.\nപത്രപ്രവര്‍ത്തകനായി അറുപതുകളുടെ അവസാനത്തില് കോഴിക്കോട് സ്ഥിരതാമസമാക്കിയതു മുതല്, ഇരുട്ടിനെപ്പറ്റി ജാഗ്രത സൃഷ്ടിച്ച പ്രകാശധാരയായി പ്രബോധനത്തെ വിശേഷിപ്പിച്ചവരായിരുന്നു ചുറ്റും. ചന്ദ്രികയുടെ മുഖ്യ പത്രാധിപര് സി.എച്ച് മുഹമ്മദ് കോയ, അസിസ്റ്റന്റ് എഡിറ്റര് യു.എ ബീരാന്, ന്യൂസ് എഡിറ്റര് പി.എം അബൂബക്കര്, വാരിക പത്രാധിപര് പി.എ മുഹമ്മദ് കോയ, ലീഡര് റൈറ്റര് കെ. അബ്ദു സാഹിബ് എന്നിവരൊക്കെ റഫറന്‍സിന് പ്രബോധനം ഉപയോഗപ്പെടുത്തുന്നത് കണ്ടിട്ടുണ്ട്.\nയു.എ ബീരാന്റെ സഹമുറിയനായി കഴിയുമ്പോള് എല്ലാ പത്രമാസികകളും വായിക്കാന് സൗകര്യപ്പെട്ടു. അന്‍സാരി, ന്യൂ അന്‍സാരി, ചിന്തകന്, അല്‍മനാര്, ഭാരതഭൂമി, അല്‍മുര്‍ശിദ്, മലബാരി, അല് ഹിലാല്, മിനാര്, അല്‍ബയാന് തുടങ്ങിയവയുടെ ഇടയില്‍നിന്ന് പ്രബോധനം എടുത്തുവെച്ച് അതിലെ അവതരണ രീതിയെക്കുറിച്ചും ശൈലിയെ സംബന്ധിച്ചും രചനാ വൈഭവത്തെപ്പറ്റിയും ബീരാന് സാഹിബ് വാചാലനാവും. ആശയപരമായി എത്രതന്നെ വിയോജിപ്പുണ്ടായാലും അവതരണത്തിലെ ലാവണ്യം മറക്കാനാവില്ല. സമകാലിക സമസ്യകളെപ്പറ്റി ഗൗരവത്തിലുള്ള വിശകലനം യുവജന-വിദ്യാര്‍ഥികള്‍ക്കും മുതിര്‍ന്നവര്‍ക്കും ഇഷ്ടമായിരുന്നു. വിവേക സംക്രമണത്തിന്റെ വാതായനങ്ങള് തുറക്കുന്ന തീവ്രമായ വായനാനുഭവം പ്രബോധനത്തിലൂടെ ഉണ്ടായി. ചരിത്ര വിശകലനങ്ങള്, സംശയ നിവാരണം, ഉദ്‌ബോധനം, അനുസ്മരണം എന്നിവക്ക് പുറമെ പെരുന്നാള്, നബിദിനം, മുഹര്‍റം, ലൈലത്തുല് ഖദ്ര് എന്നിങ്ങനെ ആഘോഷത്തിന്റെ നാനാര്‍ഥങ്ങള് പ്രബോധനം വിളംബരം ചെയ്തു. വിശേഷാല് പതിപ്പുകള് അതിന്റെ തനിമ നിലനിര്‍ത്തി.\nഅനുഭവക്കുറിപ്പുകളിലെ സത്യസാക്ഷ്യം മനസ്സില് ഓടിയെത്തുന്നു. അതിലെ സ്ഖലിതങ്ങള് ഞാന് തിരുത്തിയിട്ടുണ്ട്. പ്രബോധനത്തില് എന്റെ കുറിപ്പോ ലേഖനമോ പ്രസിദ്ധീകരിച്ചാല് എത്തുന്ന ഫോണ് കോളുകളും കത്തുകളും പഠിപ്പിച്ചത് ഈ പ്രസിദ്ധീകരണത്തിന്റെ പ്രചാരണമാണ്. പ്രസ്ഥാന ബന്ധുക്കള് ഈ പ്രസിദ്ധീകരണത്തെ നിലനിര്‍ത്തുന്നു, പ്രചരിപ്പിക്കുന്നു. എന്റെ രാഷ്ട്രീയ പാര്‍ട്ടിക്ക് ഇല്ലാതെ പോയത് ഇതാണല്ലോ എന്നോര്‍ത്ത് സങ്കടപ്പെടാറുണ്ട്.\nഇന്നും ഞാന് പ്രബോധനം വായിക്കുന്നു. അവതരണ ശൈലിയെ, പ്രതിപക്ഷ ബഹുമാനത്തെ ആദരിക്കുന്നു. അത് വായിക്കാതെ പ്രചരിപ്പിക്കുന്നവരോട് ഒന്നും പറയാനില്ല. വിലപ്പെട്ട കനി കണികണ്ടുകൊണ്ടാണല്ലോ മനുഷ്യരിവിടെ ജീവിതമാരംഭിച്ചതുതന്നെ.